Babelscape/SREDFM huggingface dataset:
Πανεπιστήμιο Κεντρικής Ευρώπης

Το Πανεπιστήμιο Κεντρικής Ευρώπης (Central European University (CEU), Közép-európai Egyetem) είναι ένα ίδρυμα ανώτατης εκπαίδευσης που προσφέρει αποκλειστικά μεταπτυχιακά προγράμματα στην αγγλική γλώσσα και απονέμει μεταπτυχιακούς και διδακτορικούς τίτλους στις Κοινωνικές και Ανθρωπιστικές Επιστήμες, στην Επιστήμη του Δικαίου, στη Δημόσια Διοίκηση, τη Διοίκηση Επιχειρήσεων, τις Επιστήμες του Περιβάλλοντος και τα Μαθηματικά. Το ίδρυμα αυτό βρίσκεται στη Βουδαπέστη ενώ είναι πιστοποιημένο τόσο στις Ηνωμένες Πολιτείες όσο και στην ίδια την Ουγγαρία.

Το Πανεπιστήμιο Κεντρικής Ευρώπης ιδρύθηκε το 1991 ώς συνέχεια των δημοκρατικών επαναστάσεων που επικράτησαν στη Κεντρική και Ανατολική Ευρώπη καθώς και την πρώην Σοβιετική Ένωση. Ιδρύθηκε με όραμα την έρευνα επί των προκλήσεων της ανοιχτής κοινωνίας και του εκδημοκρατισμού. Ο αρχικός σκοπός ήταν να δημιουργηθεί ένα ίδρυμα σχεδιασμένο σύμφωνα με τα δυτικά πρότυπα το οποίο όμως να εκμεταλλευθεί στο ακέραιο τα χαρακτηριστικά της ιδιαίτερης γεωγραφικής του θέσης, προάγοντας τη συνεργασία μεταξύ των περιοχών και εκπαιδεύοντας ένα νέο σώμα στελεχών που θα επανδρώσουν και θα ηγηθούν των δημοκρατικών μεταρρυθμίσεων στην περιοχή.

Κατά τη δεύτερη δεκαετία ζωής του, το Πανεπιστήμιο Κεντρικής Ευρώπης επεξέτεινε την εστίασή του από το τοπικό στο διεθνές επίπεδο, με ιδιαίτερη έμφαση στη μελέτη της δημοκρατίας και των ανθρωπίνων δικαιωμάτων σε όλο τον κόσμο. Έκτοτε έχει αναπτυχθεί υπό το πρίσμα μίας ιδιαίτερης ακαδημαϊκής προσέγγισης, συγκεράζοντας προσεγγίσεις τοπικού ενδιαφέροντος με μία διεθνή οπτική, δίνοντας έμφαση στη συγκριτική και διεπιστημονική έρευνα με σκοπό τη προώθηση νέων επιστημονικών και πολιτικών πρωτοβουλιών, προωθώντας την εύρυθμη διακυβέρνηση και τη νομιμότητα.

Ο διεθνής χαρακτήρας του Πανεπιστημίου είναι πραγματικά μοναδικός στην Ευρώπη, με περισσότερους από 1500 φοιτητές από 100 χώρες και ένα επιστημονικό και διδακτικό προσωπικό 300 ατόμων από περισσότερες από 30 χώρες. Η πλειοψηφία των φοιτητών του Πανεπιστημίου λαμβάνουν πλήρη ή μερική υποτροφία χάρη στην επιχορήγηση των 400 εκατομμυρίων ευρώ, ένα κεφάλαιο που συνεισέφερε ο συνιδρυτής του Πανεπιστημίου, Τζωρτζ Σόρος.
Μετάλλιο «Για την υπεράσπιση της Μόσχας»

Το Μετάλλιο «Για την υπεράσπιση της Μόσχας» (ρωσ. Медаль «За оборону Москвы») ήταν ένα βραβείο της ΕΣΣΔ. Δημιουργήθηκε στις 1 Μαΐου 1944, με διάταγμα του Προέδρου του Ανώτατου Σοβιέτ της ΕΣΣΔ, για να τιμήσει τους ήρωες της Μάχης της Μόσχας.
Γιαν Μάγεν

Το Γιαν Μάγεν (ορθή προφορά Γιαν Μάιεν) είναι ηφαιστειογενές νησί της Νορβηγίας, που βρίσκεται στον Αρκτικό Ωκεανό μήκους 55 χλμ. και έκτασης 377 τ.χλμ., καλυμμένο εν μέρει από παγετώνες (σε έκταση 114,2 τ.χλμ. γύρω από το ηφαίστειο Μπέερενμπεργκ. Αποτελείται από δύο τμήματα: το μεγαλύτερο βορειοανατολικό Νορντ-Γιαν και το μικρότερο νοτιοδυτικό Σερ-Γιαν, που συνδέονται με ένα ισθμό πλάτους 2,5 χλμ. Βρίσκεται 600 χλμ. βορειοανατολικά της Ισλανδίας, 500 χλμ. ανατολικά της κεντρικής Γροιλανδίας και 1.000 χλμ. δυτικά του Βόρειου Ακρωτηρίου της Νορβηγίας. Το νησί είναι ορεινό με υψηλότερη κορυφή το ηφαίστειο Μπέερενμπεργκ στο βορρά. Στον ισθμό βρίσκονται οι δύο μεγαλύτερες λίμνες του νησιού, η Σέρλαγκουνα (Νότια Λίμνη) και η Νόρντλαγκουνα (Βόρεια Λίμνη). Μία τρίτη λίμνη ονομάζεται Ούλερενγκλαγκουνα (Λίμνη Ούλερενγκ). Διοικητικά ανήκει στη Νορβηγία. Οικονομικά δεν έχει πλουτοπαραγωγικούς πόρους και η οικονομία του στηρίζεται στην παροχή υπηρεσιών (κυρίως στον μετεωρολογικό σταθμό τον οποίο διαθέτει).
Θωμάς Β΄ Λογοθέτης

Ο Θωμάς Β΄ Λογοθέτης ήταν διδάσκαλος της αυθεντικής ακαδημίας στο Ιάσιο.

Η καταγωγή του ήταν από την Καστοριά. Μαζί με τη σύζυγό του Αργυρή αναφέρεται στον κώδικα που φυλάγεται στην Κεντρική Βιβλιοθήκη στο Ιάσιο της Ρουμανίας, με αύξοντα αριθμό 48.
Τζωρτζ Σόρος

Ο Τζωρτζ Σόρος ("George Soros"), που γεννήθηκε στις 12 Αυγούστου 1930 με το πραγματικό όνομα Γκυόργκυ Σβαρτς ("György Schwartz") είναι Ουγγροαμερικανοεβραίος κερδοσκόπος, επενδυτής, επιχειρηματίας, ευεργέτης και πολιτικός ακτιβιστής. Κέρδισε φήμη ως ο «άνθρωπος που κατέστρεψε την Τράπεζα της Αγγλίας», αφού κατάφερε να αποκομίσει κέρδος 1 δισ. δολαρίων κατά την κρίση του νομίσματος του Ηνωμένου Βασιλείου το 1992.
Μεσιέ 79

thumb|325px|Το σφαιρωτό σμήνος Μεσιέ 79.
Το Μεσιέ 79 (γνωστό και ως Μ79 και NGC 1904) είναι ένα σφαιρωτό σμήνος σε απόσταση 42.000 ετών φωτός στον αστερισμό Λαγωός. Έχει οπτικό μέγεθος 7,7 και φαινόμενη διάμετρο 9,6 ΄, που αντιστοιχεί σε αυτή την απόσταση σε 120 έτη φωτός. Ανακαλύφθηκε από τον Πιέρ Μεσαίν το 1780.

Το Μεσιέ 79 βρίσκεται σε ένα ασυνήθιστο μέρος για σφαιρωτό σμήνος, καθώς το κέντρο του Γαλαξία βρίσκεται στο άλλο ημισφαίριο του ουρανού και απέχει από αυτό περίπου 60.000 έτη φωτός. Όπως το Μεσιέ 54 έτσι και το Μεσιέ 79 δεν αποτελούσε ανέκαθεν μέρος του Γαλαξία μας, αλλά βρισκόταν (ή βρίσκεται ακόμη) στον Νάνο του Μεγάλου Κυνός, ο οποίος είναι ένας νάνος σφαιροειδής γαλαξίας σε κοντινή επαφή με το Γαλαξία. Μαζί με το Μεσιέ 79, άλλα τρία σφαιρωτά σμήνη πιθανώς ανήκουν στο νάνο του Μεγάλου Κυνός, το NGC 1851, το NGC 2298 και το NGC 2808.
Άνθιμος Σκαλιστήρης

Ο Άνθιμος Σκαλιστήρης ήταν Έλληνας ιερέας, επίσκοπος Έλους Λακωνίας, και αγωνιστής της Ελληνικής Επανάστασης του 1821.
Γεώργιος Βελλίνης

Ο Γεώργιος Βελλίνης υπήρξε κληρικός και αγωνιστής του 1821 με καταγωγή από το Ναύπλιο. Συμμετείχε αρχικά στην επανάσταση της Μολδοβλαχίας του Αλέξανδρου Υψηλάντη, και μετά την εκεί αποτυχία της εξέγερσης επέστρεψε στην Ελλάδα και αργότερα συμμετείχε στην πολιορκία του Ναυπλίου. Ήταν γνωστός για την έντονη επαναστατική δραστηριότητα που ανέπτυξε, ενώ υπήρξε και δημογέροντας της περιοχής. Γιος του ήταν ο εκδότης Σπυρίδων Βελλίνης.
Διονύσιος Παρδαλός

Ο Μητροπολίτης Ρέοντος και Πραστού Διονύσιος Παρδαλός ή Δημητρίου ήταν κληρικός, αγωνιστής του 1821 και πολιτικός.

Καταγόταν από τη Ζαγορά του Πηλίου και γεννήθηκε στην Κωνσταντινούπολη την 3 Οκτωβρίου του 1786. Έγινε κληρικός πολύ νέος και διετέλεσε μέγας πρωτοσύγκελλος του Οικουμενικού Πατριαρχείου, επί Πατριάρχου Καλλινίκου του Ε΄. 

Είχε μυηθεί στην Φιλική Εταιρεία γύρω στα 1818 και μετέπειτα και ήταν από τους πρωτεργάτες του ξεσηκωμού στην Τσακωνία. 
Ήταν ο τελευταίος Μητροπολίτης της επισκοπής Ρέοντος και Πραστού από το 1812 έως που μετονομάσθηκε το 1833 σε "Κυνουρίας" και είχε έδρα τον Πραστό της Τσακωνιάς. Είχε διαδεχτεί στον επισκοπικό θρόνο τον Ιάκωβο Χλωμό (1803-1812) που καταγόταν από τα Τσίντζινα του Πάρνωνα. 

Το 1820 γίνεται συνοδικός και φεύγει για την Πόλη όπου μένει εκεί μέχρι την κήρυξη της Επανάστασης. Ο Διονύσιος υπογράφει μαζί με άλλους αρχιερείς το αφοριστικό "«επί του Ιερού Θυσιαστηρίου»", γνωρίζοντας την «ακυρότητά» του, και σε λίγες μέρες αναχωρεί για να επιστρέψει στην Πελοπόννησο, για να ειρηνεύσει τους επαναστάτες. Γύρισε στο Λεωνίδιο μετά από περιπετειώδες ταξίδι αφού ναυάγησε, συνελήφθη από τους Τούρκους, φυλακίστηκε στη Χίο και δραπέτευσε. 

Φυσικά όχι μόνο δεν συνέστησε ειρήνευση και «προσκύνημα», αλλά πήρε ενεργό μέρος στην Επανάσταση. 

Σπουδαιότερη αποστολή του ήταν η μετάβασή του  στην Ζάκυνθο όπου πήγε ως πρέσβης για να ζητήσει βοήθεια από τον Άγγλο Αρμοστή για τα γυναικόπαιδα που κατέφευγαν εκεί για να σωθούν από τις αγριότητες των Τούρκων και όχι μόνο. 

Μετέπειτα η επισκοπή του μετονομάσθηκε σε Κυνουρίας και ο Διονύσιος παρέμεινε αρχιεπίσκοπος της νέας επισκοπής που είχε έδρα το Λεωνίδιο η οποία μετά τον θάνατο του συγχωνεύθηκε στη νεα μητρόπολη Μαντινείας και Κυνουρίας. Ίδρυσε στο Λεωνίδιο αλληλοδιδακτικό Σχολείο και πλήρες Ελληνικό σχολείο. Επί Καποδίστρια για την στέγαση και λειτουργία αυτών των σχολείων διενεργήθηκε έρανος όπου ο Διονύσιος έδωσε 600 φοίνικες. 

Χρημάτισε πληρεξούσιος των Τσακώνων (δηλ. της Επαρχίας Πραστού) στην Β' Εθνοσυνέλευση του Άστρους το 1823.

Εκεί προήδρευσε σε επταμελή επιτροπή για την σύνταξη του πρώτου ποινικού νόμου, δηλαδή του πρώτου ελληνικού ποινικού κώδικα.

Το 1827 παίρνει μέρος στην Γ΄ Εθνοσυνέλευση στην Ερμιόνη και Τροιζηνία, όπου μαζί με άλλους 4 Ιεράρχες, προσπαθούν ενωμένοι και να κατευνάσουν τα πάθη του εμφυλίου πολέμου που είχε ξετινάξει την Επανάσταση.

Αντέδρασε και αγωνίσθηκε μετά πείσματος κατά των απόψεων της Αντιβασιλείας περί της ανακηρύξεως του Αυτοκεφάλου της Εκκλησίας του Βασιλείου της Ελλάδος και του χωρισμού της από του Οικουμενικού Πατριαρχείου και δια τούτο εσυκοφαντήθη, κατετρέχθη και ποικίλους υπέστη διωγμούς. Στους αγώνες του είχε ικανότατο και άριστο σύμβουλο και συμμαχητή τον περίφημο ιερέα Κωνσταντίνο Οικονόμο των εξ Οικονόμων, με τον οποίο αλληλογραφούσε σχεδόν μέχρι το θάνατό του. Ο Διονύσιος διετέλεσε πρόεδρος της Ιεράς συνόδου το 1835-1841 και σύνεδρος από το 1850 έως τον θάνατο του το 1852.

Πέθανε στην Αθήνα την 21η Ιανουαρίου 1852 και κηδεύθηκε με δαπάνη της κυβέρνησης στην Ιερά Μονή Πετράκη.
Νεζερών Νικηφόρος

Ο ηγούμενος της Μονής των Νεζερών Νικηφόρος ήταν κληρικός, καθώς και αγωνιστής του Επανάστασης του 1821.

Ήταν πασίγνωστος για τα παλικαρίσια τα στρατιωτικά κατορθώματά του. Πήρε μέρος μαχόμενος στο Μεσολόγγι μαζί με τον Ανδρέα Ζαΐμη και στην πολιορκία των Πατρών και παντού άφησε φήμη γενναίου πολεμιστού. Μετά την επιστροφή του από το Μεσολόγγι πήγε στην Ακράτα όπως ήταν με όλους τους στρατιώτες του τμήματος των Νεζερών, όσοι τότε ήτανε υπό τις διαταγές του Ζαΐμη, και πολέμησαν στην εκεί μάχη τις όσες εναπομείναντες στρατιωτικές δυνάμεις του Δράμαλη. 

Έμεινε παροιμιακός για την απαράμιλλη ανδρεία του.
Νικόλαος Τομαίος

Ο Νικόλαος Τομαίος ή Λεόνικος (1456-1531) ήταν Έλληνας λόγιος του 15ου αιώνα.
Μετάλλιο «Για την υπεράσπιση του Λένινγκραντ»

Το Μετάλλιο «Για την υπεράσπιση του Λένινγκραντ» (ρωσ. Медаль «За оборону Ленинграда») ήταν ένα βραβείο της ΕΣΣΔ. Θεσμοθετήθηκε στις 22 Δεκεμβρίου 1942 με διάταγμα του Προέδρείου του Ανώτατου Σοβιέτ της ΕΣΣΔ με σκοπό να τιμήσει τους ήρωες στην Πολιορκία του Λένινγκραντ.
Γεράσιμος Παγώνης

Ο Γεράσιμος Παγώνης (1792-1867) από τη Δυτική Μάνη ήταν επίσκοπος Αργολίδος και αγωνιστής του 1821.
Ανδρόνικος Κοντοβλάκας

Ο Ανδρόνικος Κοντοβλάκας ήταν Έλληνας λόγιος του 15ου αιώνα. 

Δεν είναι γνωστό πότε γεννήθηκε και πού έζησε. Μετά την Άλωση της Κωνσταντινούπολης το 1453 κατέφυγε στην Ιταλία και για ένα διάστημα βρέθηκε στον κύκλο του Βησσαρίωνα του Τραπεζούντιου στη Ρώμη. Επειδή είχε το ίδιο μικρό όνομα με τον Ανδρόνικο Κάλλιστο που επίσης ανήκε στον ίδιο κύκλο, κάποιοι τους μπέρδευαν.

Έπειτα πήγε στην Ελβετία και δίδαξε Ελληνικά στην Βασιλεία. Σώζεται επιστολή του προς τον Γιόχαν Ρόιχλιν ("Johann Reuchlin") του 1478, ο οποίος υπήρξε μαθητής του.
Ζαχαρίας Καλλιέργης

Ο Ζαχαρίας Καλλιέργης ( 1473, Ρέθυμνο - μετά το 1524, Ρώμη) ήταν Έλληνας τυπογράφος, εκδότης, σχεδιαστής τυπογραφικών στοιχείων και λόγιος του 16ου αιώνα στη Βενετία και στη Ρώμη. Η καλαίσθητη γραμματοσειρά του ήταν από τις πρώτες ελληνικές που εκδόθηκε ποτέ από τυπογραφείο και συνέβαλε σημαντικά στη διάδοση των ελληνικών έργων και γραμμάτων στη Δυτική Ευρώπη. Οι επιλογές του καθόρισαν το ελληνικό βιβλίο και οι προτάσεις του έγιναν αντικείμενο αντιγραφής από τους μεταγενέστερους τυπογράφους. Επίσης ήταν ο διεθυντής του Ελληνικού Γυμνασίου Ρώμης (1517 - 1521).
Ίρβιν Γιάλομ

Ο Ίρβιν Γιάλομ (Irvin David Yalom, Ουάσινγκτον, 1931-) είναι Αμερικανός ψυχοθεραπευτής, συγγραφέας και ομότιμος καθηγητής Ψυχιατρικής στο Πανεπιστήμιο του Στάνφορντ και συνεργάτης του Rollo May. Αποτελεί έναν από τους σημαντικότερους εν ζωή εκπροσώπους της υπαρξιακής σχολής ψυχοθεραπείας και είναι συγγραφέας του εγκυρότερου και πληρέστερου εγχειριδίου υπαρξιακής ψυχοθεραπείας.
Δήμος Πεντέλης

Ο Δήμος Πεντέλης βρίσκεται στο ανατολικό τμήμα του Βορείου Τομέα Αθηνών της Περιφέρειας Αττικής, αποτελούμενος από την Παλαιά Πεντέλη, τη Νέα Πεντέλη και τα Μελίσσια που αποτελούν την έδρα του, με προσανατολισμό προς το Πεντελικό όρος.

Συστάθηκε το 2011 με πρώτο δήμαρχο μετά τις εκλογές του 2010 τον Δημήτριο Στεργίου - Καψάλη. Ο συνολικός πληθυσμός του ανέρχεται σε 34.934
άτομα και η έκτασή του σε 28.878 τ.χλμ και έχει υψόμετρο 290-640 μέτρα. Ο Στεργίου-Καψάλης επανεξελέγη Δήμαρχος και στις εκλογές του 2014.

Στις εκλογές του 2019 Δήμαρχος Πεντέλης εξελέγη η Δήμητρα Κεχαγιά.
Κουρσκ

Το Κουρσκ (ρωσικά: Курск) είναι πόλη της Ρωσίας, πρωτεύουσα ομώνυμης διοικητικής περιφέρειας, βορειοανατολικά της Ουκρανίας, στη συμβολή των ποταμών Τούσκαρ ή Τούσκορ και Σέιμ ή Τούρα (παραπόταμοι του Κουρ).
Παναγία του Κουρσκ

Η Παναγία του Κουρσκ, είναι ένα από τα πλέον παλαιά ιερά και θαυματουργά εικονίσματα της Παναγίας, της άλλοτε Ρωσικής Αυτοκρατορίας που βρέθηκε στην παλαιά πόλη Κουρσκ. Πρόκειται για εικόνισμα της Παναγίας της βρεφοκρατούσας περιβαλλόμενη από παραστάσεις 9 προφητών, τέσσερις εκατέρωθεν και μία στο κάτω μέρος, ενώ πάνω από την Παναγία φέρεται η παράσταση του Θεού Πατρός (Σαβαώθ) με το Άγιο Πνεύμα, συμπληρώνοντας έτσι με το εικονιζόμενο βρέφος (Ιησού) την Αγία Τριάδα, αναδεικνύοντας ταυτόχρονα την Παναγία και Θεομήτορα.

Οι εικονιζόμενοι προφήτες του ιερού αυτού προσκυνήματος από άνω αριστερά προς τα κάτω και δεξιά είναι κατά σειρά οι: Προφητάναξ Δαυίδ, Μωυσής, Ησαΐας, Γεδεών, Αββακούμ (κάτω) και Ηλίας, Ιερεμίας, Δανιήλ και ο βασιλιάς Σολομών.

Το εικόνισμα αυτό φυλάσσονταν στο ομώνυμο μοναστήρι που ανεγέρθηκε στο σημείο εύρεσης της εικόνας. Κατά τη μπολσεβική επανάσταση ακολούησε μεγάλη καταστροφή του άλλοτε περίλαμπρου μοναστηριού αλλά η ιερή εικόνα διασώθηκε και μεταφέρθηκε στις ΗΠΑ όπου και βρίσκεται στη κατοχή της εκεί ορθόδοξης ρωσικής εκκλησίας. Σήμερα καταβάλλονται προσπάθειες ανοικοδόμησης του ιστορικού μοναστηριού. Το 1997 κόπηκε ιδιαίτερο αναμνηστικό νόμισμα γαι τη συμπλήρωση 400 χρόνων από την ίδρυση του ιστορικού μοναστηριού.

* Η Ι.Μονή Παναγίας του Κουρσκ υπάγεται εκκλησιαστικά στην Αρχιεπισκοπή Κουρσκ και Μπελγκόροντ που εδρεύει στο Κουρσκ.
Πανεπιστήμιο του Αμβούργου

Το Πανεπιστήμιο του Αμβούργου (γερμανικά: "Universität Hamburg") είναι ένα πανεπιστήμιο στο Αμβούργο της Γερμανίας. Ιδρύθηκε το 1919 από τον Βίλχελμ Στερν και άλλους. Αντικατάστησε τα προηγούμενα "Allgemeines Vorlesungswesen"και το Kolonialinstitut όπως και το "Akademisches Gymnasium".
Σήμερα στο Πανεπιστήμιο φοιτούν περίπου 40.008 σπουδαστές.

Κάθε χρόνο εισάγονται περίπου 7.000 πρωτοετείς, και περίπου 3.500 άτομα παίρνουν πτυχίο και 900 διδακτορικό.
Μετάλλιο για την σωτηρία των ετοιμοθάνατων

Το Μετάλλιο για την σωτηρία των ετοιμοθάνατων (ρωσ. медаль «За спасение погибавших») είναι ένα βραβείο της Ρωσικής Ομοσπονδίας. Δημιουργήθηκε στις 2 Μαρτίου του 1994, με το διάταγμα Νο.442.
Citroën Acadiane

Tο Citroën Acadiane ήταν ένα μικρό επαγγελματικό αυτοκίνητο τύπου «ελαφρύ βαν» (light van) που παρήχθη από τη γαλλική αυτοκινητοβιομηχανία Citroën, από τον Μάρτιο του 1978 έως τον Ιούλιο του 1987, αν και ένας μικρός αριθμός αντιτύπων προ-παραγωγής είχε αρχίσει να κατασκευάζεται από τον Ιούλιο του 1977. Όπως και με το Fourgonette, στην Ισπανία και στην Βραζιλία η παραγωγή του συνεχίστηκε περαιτέρω, και τελικώς έληξε το 2006.
Δήμος Παπάγου-Χολαργού

Ο Δήμος Παπάγου-Χολαργού βρίσκεται στο Βόρειο Τομέα Αθηνών της Περιφέρειας Αττικής και απαρτίζεται από τις ενότητες Παπάγου και Χολαργού, έδρα του οποίου είναι ο τελευταίος. Έχει έκταση 8,63 τ.χμ. και πληθυσμό 44.539 κατοίκους, σύμφωνα με την απογραφή του 2011.

Η δημιουργία του παραδοσιακού οικισμού του Χολαργού χρονολογείται το 1930 όταν αγροτικός συνεταιρισμός επεδίωξε να ιδρύσει ένα εξοχικό προορισμό στα όρια της παλαιάς Κοινότητος Χαλανδρίου, ενώ το 1950 δημιουργήθηκε ο οικισμός του Παπάγου για τις ανάγκες στέγασης των στρατιωτικών, λόγω και των γειτονικών διοικητικών και στρατιωτικών εγκαταστάσεων. Πυρήνας του σύγχρονου συνοικισμού είναι η Πλατεία μπροστά στο Άλσος του Χολαργού στο οποίο οδηγεί η μεγαλοπρεπής πευκόφυτη οδός Περικλέους στην αρχή της οποίας στέκει ο ανδριάς του Περικλέους. 

Ο Δήμος Παπάργου-Χολαργού συγκοινωνιακά εξυπηρετείται από τους σταθμούς του μετρό Εθνική Άμυνα στο Πεντάγωνο, Νομισματοκοπείο και Χολαργός, επί της λεωφόρου Μεσογείων η οποία συνδέει την Αθήνα με τα Μεσόγεια Αττικής. Ο οδικός δακτύλιος ολοκληρώνεται με την Περιφερειακή Υμηττού και τη λεωφόρο Κατεχάκη.

Δήμαρχος από το 2014 είναι ο Ηλίας Αποστολόπουλος ο οποίος επανεξελέγη και το 2019.
Αναλογιστής

Αναλογιστής είναι ένας επαγγελματίας που ασχολείται με την οικονομική επίπτωση του κινδύνου και της αβεβαιότητας. Οι αναλογιστές παρέχουν έγκυρες εκτιμήσεις για τα χρηματοπιστωτικά συστήματα ασφάλειας, με έμφαση στην πολυπλοκότητά τους, τα μαθηματικά τους, και τους μηχανισμούς τους . Το όνομα του αντίστοιχου επαγγέλματος είναι αναλογιστική επιστήμη.

Οι αναλογιστές αξιολογούν μαθηματικά την πιθανότητα των γεγονότων και ποσοτικοποιούν τις ενδεχόμενες εκβάσεις προκειμένου να ελαχιστοποιηθούν οι οικονομικές απώλειες που συνδέονται με αβέβαια ανεπιθύμητα γεγονότα. Δεδομένου ότι πολλά γεγονότα, όπως ο θάνατος, δεν μπορούν να αποφευχθούν, είναι χρήσιμο να ληφθούν μέτρα για την ελαχιστοποίηση των οικονομικών επιπτώσεών τους, όταν αυτά συμβαίνουν. Οι κίνδυνοι αυτοί μπορούν να επηρεάσουν και τις δύο πλευρές του ισολογισμού, και απαιτούν τη διαχείριση περιουσιακών στοιχείων, τηνευθύνη διαχείρισης, καθώς και τις δεξιότητες αποτίμησης.Οι αναλυτικές ικανότητες, η επιχειρηματική γνώση και κατανόηση της ανθρώπινης συμπεριφοράς και οι ιδιοτροπίες των συστημάτων πληροφοριών απαιτούνται για το σχεδιασμό και τη διαχείριση των προγραμμάτων που ελέγχουν τους κινδύνους .

Το επάγγελμα του αναλογιστή κατατάσσεται σταθερά ως ένα από τα πιο επιθυμητά σε διάφορες μελέτες κατά τη διάρκεια των ετών. Το 2006, μια μελέτη από το "U.S. News & World Report" περιλαμβάνει τους αναλογιστές μεταξύ των 25 καλύτερων επαγγελμάτων για τα οποία αναμένει ότι θα είναι σε μεγάλη ζήτηση στο μέλλον . Μια μελέτη που δημοσιεύθηκε από την ιστοσελίδα αναζήτησης εργασίας "CareerCast" κατατάσσει τον αναλογιστή σε σχέση με άλλες θέσεις εργασίας στις Ηνωμένες Πολιτείες ως νούμερο 1 το 2010 , νούμερο 2 το 2012 και ως νούμερο 1 το 2013 . Η μελέτη χρησιμοποίησε πέντε βασικά κριτήρια για την κατάταξη των θέσεων εργασίας: το περιβάλλον, το εισόδημα, τις προοπτικές απασχόλησης, τις σωματικές απαιτήσεις και το στρες.
Διεθνής Ομοσπονδία Αντισφαίρισης

Η Διεθνής Ομοσπονδία Αντισφαίρισης (αγγλικά: "International Tennis Federation", ITF) είναι το ανώτατο όργανο διοίκησης του τέννις παγκόσμια. Αποτελείται από 210 εθνικές ενώσεις αντισφαίρισης ή αντίστοιχες οργανώσεις ανεξαρτήτων χωρών ή εδαφών.
Fox News

Το Fox News (επίσημα Fox News Channel και συντομευμένη FNC) είναι ένα Αμερικάνικο συντηρητικό τηλεοπτικό κανάλι καλωδιακής τηλεόρασης. Ανήκει στο Fox News Group, όπου και αυτό με την σειρά του ανήκει στην Fox Corporation. Το κανάλι δημιουργήθηκε από τον Αυστραλιανό-Αμερικάνο Ρούπερτ Μέρντοχ. Άρχισε να λειτουργεί στις 7 Οκτωβρίου 1996 σε 17 εκατομμύρια συνδρομητές καλωδιακής τηλεόρασης. Το Fox News μεγάλωσε προς τα τέλη της δεκαετίας του '90 και τις αρχές της δεκαετίας του 2000 με αποτέλεσμα να γίνει το κυρίαρχο δίκτυο ειδήσεων συνδρομής στις Η.Π.Α. Πρώτος διευθύνων σύμβουλος του καναλιού ήταν ο Ρότζερ Έιλς. Το 2019, το Fox News ήταν το κορυφαίο σε βαθμολογία καλωδιακό δίκτυο, με μέσο όρο 2.5 εκατομμύρια θεατές. Ο Μέρντοχ είναι ο τρέχων εκτελεστικός πρόεδρος ενώ τρέχουσα διευθύνουσα σύμβουλος είναι η Σούζαν Σκοτ.
Στέφαν Τσβάιχ

Ο Στέφαν Τσβάιχ ("Stefan Zweig", Βιέννη, 28 Νοεμβρίου 1881 – Πετρόπολις Βραζιλίας, 22 Φεβρουαρίου 1942) ήταν Αυστριακός συγγραφέας, δημοσιογράφος και βιογράφος. Στον κολοφώνα της λογοτεχνικής του καριέρας στις δεκαετίες 1920 και 1930, ήταν ένας από τους δημοφιλέστερους συγγραφείς στον κόσμο.
Αικατερίνη Φωτιάδου-Καλλιδοπούλου

Η Αικατερίνη Φωτιάδου-Καλλιδοπούλου (1899 -3 Νοεμβρίου 1986) υπήρξε ιδρύτρια του Λυκείου Ελληνίδων Θεσσαλονίκης καθώς και του σώματος αδελφών νοσοκόμων «Κυανούς Σταυρός. Γεννήθηκε στη Σμύρνη και πέθανε στη Θεσσαλονίκη. Παντρεύτηκε τον Θεσσαλονικέα Στρατηγό Περικλή Καλλιδόπουλο το 1919, όταν αυτός πήγε στην Σμύρνη και ανέλαβε την Στρατιωτική Διοίκηση της Σμύρνης. Είναι κόρη του Σμυρναίου ποιητή Αλέκου Φωτιάδη και αδελφή του ιστορικού συγγραφέα Δημήτρη Φωτιάδη.
Όταν ο άντρας της ανέλαβε Υπουργός Γενικός Διοικητής Μακεδονίας, η Αικατερίνη ανέλαβε την αντιπροεδρία του Π.Ι.Κ.Π.Α., όπου πρόεδρος τότε ήταν ο εκάστοτε μητροπολίτης. Επί των ημερών της κτίστηκαν οι παιδικές εξοχές της Αγίας Τριάδος του Π.Ι.Κ.Π.Α.

Το 1939 ίδρυσε το Λύκειο Ελληνίδων Θεσσαλονίκης , και παρέμεινε πρόεδρος μέχρι το 1953, οπότε εξελέγη πρώτη γυναίκα Δημοτική Σύμβουλος Θεσσαλονίκης μαζί με την Δήμητρα Σκλαβούνου και τη Νέλλη Μαγιάκου, με το ψηφοδέλτιο Μηνά Πατρικίου.

Μέσα στα πλαίσια του Λυκείου Ελληνίδων, ίδρυσε στον πόλεμο 1940-41 το σώμα αδελφών νοσοκόμων Κυανούς Σταυρός, μαζί με τον καθηγητή Αναστάσιο Μυσιρλόγλου και τον ιατρό Ηλία Κυριάδη.

Κατά την ναζιστική κατοχή συμμετείχε στην Εθνική Αντίσταση και μαζί με τον γιο της Αλέξανδρο και τον άνδρα της στρατηγό είχαν ασύρματο στο σπίτι τους και ήταν οι σύνδεσμοι μεταξύ πόλεως και ανταρτών, στους οποίους συνέλεγαν και προωθούσαν τους καταδιωκόμενους τότε Ισραηλίτες και άλλους που καταδιώκονταν από τα ναζιστικά στρατεύματα κατοχής.

Πέθανε σε ηλικία 87 ετών τον Νοέμβριο του 1986 και κηδεύτηκε από τον ιερό ναό της Αγίας Σοφίας στις 4 Νοεμβρίου 1986.
Κλάους Μάινε

Ο Κλάους Μάινε (γερμ. "Klaus Meine") είναι Γερμανός τραγουδιστής των Scorpions. Εμφανίζεται σε κάθε άλμπουμ της μπάντας, παρότι έγινε μέλος το 1970 ενώ η μπάντα ιδρύθηκε το 1965 (αφού το πρώτο τους άλμπουμ κυκλοφόρησε το 1972).
Μποπάλ

thumb|250px|Αεροφωτογραφία του Ταζ-ουλ-Μαστζίντ, μεγάλου μουσουλμανικού τεμένους στο Μποπάλ
Το Μποπάλ ("Bhopal") είναι η πρωτεύουσα της ινδικής πολιτείας Μαντία Πραντές, ενώ υπήρξε νωρίτερα πρωτεύουσα της πολιτείας Μποπάλ. Σύμφωνα με την απογραφή του 2011, το Μποπάλ έχει 1.795.648 κατοίκους και η μητροπολιτική του περιοχή 2.995.648 κατοίκους και είναι η 16η πολυπληθέστερη στην Ινδία. Η πόλη εξαιτίας των πολλών φυσικών και τεχνητών λιμνών της είναι γνωστή ως η Πόλη των Λιμνών. Η πόλη είναι σε υψόμετρο περίπου 500 μέτρων, στο οροπέδιο Μάλουα, βόρεια της οροσειράς Βιντία, στην κεντρική Ινδία.
Βιοαστρονομία

Βιοαστρονομία, Αστροβιολογία ή Εξωβιολογία είναι ο διεπιστημονικός κλάδος που εξετάζει το ζήτημα της υπάρξης ζωής πέρα από τη Γη, δηλαδή εξωγήινης ζωής, και ασχολείται με την αναζήτησή της. Η βιοαστρονομία σχετίζεται άμεσα τόσο με τη βιολογία όσο και με τη γεωλογία και με την πλανητολογία, κλάδο της αστρονομίας.
Fiat Freemont

Το Fiat Freemont ήταν ένα μεσαίο crossover SUV αυτοκίνητο της ιταλικής αυτοκινητοβιομηχανίας Fiat, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση του Dodge Journey, με το οποίο έχουν μικρές μόνο εμφανισιακές διαφορές. Το Freemont κατασκευάστηκε από την αμερικανική αυτοκινητοβιομηχανία Chrysler για λογαριασμό της Fiat, από τον Μάρτιο του 2011 έως το 2016. Αντικατέστησε τα Dodge Journey και Fiat Ulysse.

Ειδικότερα το Freemont παρουσιάστηκε στο Σαλόνι της Γενεύης τον Μάρτιο του 2011 και λαναρίστηκε πρώτα στην Ιταλία στις 29 Μαΐου, ενώ στις άλλες χώρες της Ευρώπης μέσα στο καλοκαίρι. Αρχικά κυκλοφόρησε μόνο στις αριστεροτίμονες χώρες, με αξιοσημείωτη εξαίρεση την Ολλανδία, όπου η επίσημη αντιπροσωπεία αποφάσισε να μην το εισάγει, καθώς το θεώρησε υπερβολικά μεγάλο σε κυβισμό και σε εμπορική τιμή για μοντέλο της Fiat για να καταφέρει αξιόλογες πωλήσεις. Ωστόσο, μια δεξιοτίμονη εκδοχή κυκλοφόρησε τελικώς στην Αυστραλία, αλλά δεν διατέθηκε ποτέ στο Ηνωμένο Βασίλειο.
Γιάκοβ Ντεγιάνοβιτς

Ο Γιάκοβ Ντεγιάνοβιτς ("σερβικά : Јаков Дејановић"), ήταν ηγεμόνας της μεσαιωνικής Σερβίας, κυβερνούσε μια περιοχή με το όνομα Δεσποτάτο των Ντεγιάνοβιτς, καταγόμενος από την οικογένεια Ντεγιάνοβιτς ή Ντραγκάς (Δραγάση).

Ήταν γιος και διάδοχος του Κωνσταντίνου Ντραγκάς από άγνωστη γυναίκα και αδελφός της Ελένης Δραγάση. Αναφέρεται ότι έγινε μουσουλμάνος κι άλλαξε το όνομα του σε Γιακούμπ. Κυβέρνησε για λίγο διάστημα και το δεσποτάτο σταδιακά κατακτήθηκε από τους Οθωμανούς.
Ολλανδικό πρωτάθλημα ποδοσφαίρου ανδρών 2010-11

To Ολλανδικό πρωτάθλημα ποδοσφαίρου ανδρών 2010-11 ή αλλιώς το Ερεντιβίζιε 2010-11 ήταν το 55ο πρωτάθλημα Ερεντιβίζιε. Ξεκίνησε στις 6 Αυγούστου 2010 και ολοκληρώθηκεστις 29 Μαΐου 2011, μαζί με τα Play Offs ανόδου/υποβιβασμού και Ευρώπης.

Πρωταθλητής αναδείχθηκε ο Άγιαξ για 30ή φορά στην ιστορία του, ενώ υποβιβάστηκε στην Εέρστε Ντιβίζιε η Βίλεμ ΙΙ. Την είσοδο στο Τσάμπιονς Λιγκ 2011-12 κέρδισαν οι Άγιαξ και Τβέντε, ενώ στο Γιουρόπα Λιγκ 2011-12 οι Αϊντχόφεν, Άλκμααρ και Ντεν Χάαγκ (μέσω των Play Offs).
Αγγελική Νικολοπούλου

Η Αγγελική Νικολοπούλου, γεννημένη στις 2 Μαΐου 1991 στην Αθήνα, είναι διεθνής Ελληνίδα καλαθοσφαιρίστρια. Διαθέτει ύψος 1,78 μέτρα και αγωνίζεται στις θέσεις Point Guard και Shooting Guard.
Αρτάβανος της Περσίας

Ο Αρτάβανος ο Υρκανός ή Αρτάβανος της Περσίας ο οποίος διετέλεσε γενικός βεζίρης της Περσίας την εποχή του Ξέρξη Α’ και στην συνέχεια βασιλιάς της Περσίας για λίγους μήνες μεταξύ του 465 π.Χ. και του 464 π.Χ. αν και δεν ανήκε στην δυναστεία των Αχαιμενιδών. Την εποχή του Ξέρξη Α’ ήταν γενικός πρωθυπουργός και σωματοφύλακας του βασιλιά. Σύμφωνα με τον Αριστοτέλη ήταν υπεύθυνος για τον θάνατο του διαδόχου Δαρείου μεγαλύτερου γιου του βασιλιά, φοβήθηκε την οργή του Ξέρξη Α’ γι’αυτό στην συνέχεια δολοφόνησε τον ίδιο τον βασιλιά. Ο Ιουστίνος Ιουνιανός μας λέει ότι είχε προσωπικές φιλοδοξίες να γίνει βασιλιάς της Περσίας, γι’αυτό δολοφόνησε τον Ξέρξη Α’ και κατηγόρησε στον Αρταξέρξη τον μεγαλύτερο αδελφό του Δαρείο με αποτέλεσμα να εκτελεστεί. Ο Αρτάβανος παρέμεινε βασιλιάς μερικούς μήνες και στην συνέχεια δολοφονήθηκε από τον Αρταξέρξη ο οποίος κατάλαβε την απάτη, η δυναστεία των Αχαιμενιδών συνέχισε κανονικά με τον Αρταξέρξη Α’.



Κατηγορία:Πέρσες βασιλείς
Angel of Retribution

Angel of Retribution είναι ο τίτλος του 15ου στούντιο δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Φεβρουάριο του 2005 μέσω της "Epic Records".
Αυτό ήταν το πρώτο άλμπουμ τους μετά την επανένωση με τον τραγουδιστή Ρομπ Χάλφορντ ο οποίος είχε αποχωρήσει από το συγκρότημα το 1992.
Κυκλοφόρησαν τρεις διαφορετικές εκδόσεις του άλμπουμ, σε CD, σε ειδική έκδοση με μπόνους DVD το οποίο περιείχε 40λεπτο ντοκιμαντέρ και επτά κομμάτια ζωντανά εκτελεσμένα, όπως και σε Dual-Disc με το CD στη μία πλευρά και το DVD στην άλλη.
Μίλος Βοΐνοβιτς

Ο Μίλος Βοΐνοβιτς ("σερβικά : Милош Војиновић") ήταν Σέρβος μεσαιωνικός φεουδάρχης, γιος του βοεβόδα Βογίν, του ανήκε μεγάλη έκταση στην περιοχή του Gacko .

Ήταν ο μεγαλύτερος γιος του Βοΐν, αδέλφια του ήταν ο Άλτομαν και ο Βόγισλαβ. Πήρε μέρος με τον πατέρα του στην κατάκτηση της Ζέτα, και στην εξέγερση κατά του βασιλιά της Σερβίας Στέφαν Ούρος Γ΄ Ντετσάνι. Ο Μίλος αναφέρεται ως μέλος της αντιπροσωπείας που διαπραγματεύτηκε με την Δημοκρατία της Ραγούσας. Λίγο αργότερα, πέθανε νέος και άτεκνος.
Βόγισλαβ Βογίνοβιτς

Ο Βόγισλαβ Βογίνοβιτς ("σερβικά : Vojislav Vojinović") ήταν Σέρβος βοεβόδας ο γιος του βοεβόδα Βογίν και ένας από τους πρώτους επαρχιακούς άρχοντες της αυτοκρατορίας της Σερβίας.

Κυβερνούσε μία μεγάλη έκταση μεταξύ του Ντρίνα και έως την Αδριατική Θάλασσα τη Δημοκρατία της Ραγούσας, το Κότορ και έως το Κοσσυφοπέδιο που ονομαζόταν Χώρα του Βοΐνοβιτς. Στο τέλος της βασιλείας του Δουσάν πήρε τον τίτλο του Βοϊβόδα (Δούκα), και κατά τη διάρκεια της βασιλείας του αυτοκράτορα Ούρος γίνεται το πιο ισχυρός μεγιστάνας και φέρει τον τίτλο του πρίγκιπα της Χούμ.
Καραχία

Η Καραχία (Carajía ή Karijia) είναι αρχαιολογικός τόπος του Περού και συγκεκριμένα στην κοιλάδα Ουτκουμπάμπα (Utcubamba Valley). Βρίσκεται 48 χ.μ. βορειοδυτικά από την Τσατσαπόγια. Περιλαμβάνει οκτώ μούμιες σε όρθιους σαρκοφάγους στο πλευρό ενός κρημνού. Οι μούμιες είναι φτιαγμένες από πηλό και φυτικά προϊόντα όπως κλαδιά και φύλλα. Δημιουργήθηκαν το 1470 από τους αρχαίους Τσατσαπόγια, την περίοδο που ο πολιτισμός τους αντιμετώπιζε τους στρατούς των Ίνκα.
Garfield

μικρογραφία|δεξιά|Το λογότυπο του "Garfield"

Το Garfield (ελληνική απόδοση: "Γκάρφιλντ") είναι αμερικανική σειρά κόμικς, η οποία έχει μεταφερθεί και στο κινηματογράφο. Δημιουργός της είναι ο Αμερικανός δημιουργός κινούμενων σχεδίων Τζιμ Ντέιβις. Η πρώτη δημοσίευσή του έγινε στις 19 Ιουνίου 1978 και πραγματεύεται τη ζωή ενός γάτου, του Garfield, του αφεντικού του Jon Arbuckle και το σκύλο του Τζον ο οποίος ονομάζεται Odie. Ο Garfield δεν συμπαθεί τον Odie και για αυτό προσπαθεί να τον ξεφορτωθεί με ότι περάσει απ'το χέρι του. Όσον αφορά το 2013, σκίτσα του Garfield έχουν δημοσιευθεί σε 2.580 εφημερίδες και περιοδικά, και είναι ο κάτοχος ρεκόρ Γκίνες σε αυτό τον τομέα. O Garfield έχει παίξει σε 2 ταινίες μέχρι σήμερα και έχει εμφανιστεί σε πολλά παιχνίδια.
Φαίδρα Σκιαδοπούλου

Η Φαίδρα Σκιαδοπούλου, γεννημένη στις 29 Ιουλίου 1990 στη Θεσσαλονίκη, είναι Ελληνίδα καλαθοσφαιρίστρια. Διαθέτει ύψος 1,91 μέτρα και αγωνίζεται στη θέση της Σέντερ.

Η Σκιαδοπούλου αγωνίστηκε για πρώτη φορά στην Α1 Εθνική Κατηγορία με τα χρώματα της Siemens. Η πρώτη της διάκριση στο επίπεδο αυτό ήρθε την περίοδο 2008-09, οπότε και σε ηλικία 18 ετών έλαβε την τρίτη θέση στους στατιστικούς πίνακες των κοψιμάτων. Παραμένοντας στη Θεσσαλονίκη αγωνίστηκε διαδοχικά για τον ΠΑΟΚ (2009-11) - του οποίου διετέλεσε και αρχηγός - και τον Άρη (2011-12). Το καλοκαίρι του 2012 μετακόμισε στην Αθήνα για λογαριασμό της πρωτοεμφανιζόμενης στην κατηγορία Τερψιθέας Γλυφάδας. Οικονομικά προβλήματα στο σύλλογο οδήγησαν την ίδια και άλλες συμπαίκτριές της στην αποχώρηση από την ομάδα τον ίδιο Δεκέμβρη. Εφόσον δεν είχε το δικαίωμα να λάβει μεταγραφή προς έτερη ελληνική ομάδα, οδηγήθηκε στην Ιταλία επιλέγοντας τη Φαέντσα ως επόμενο σταθμό της. Και πάλι, όμως, στάθηκε άτυχη καθώς δεν πρόλαβε να αγωνιστεί προτού ο σύλλογος δηλώσει την αναστολή των αγωνιστικών του δραστηριοτήτων. Το καλοκαίρι του 2013, μετά από την επιτυχημένη πορεία της Εθνικής Ελλάδος το ίδιο καλοκαίρι, διεκδίκησαν τη Σκιαδοπούλου αρκετές ομάδες της Α1 Εθνικής, με την παίκτρια να έρχεται τελικά σε συμφωνία με την Αναγέννηση Νέου Ρυσίου.

Η Σκιαδοπούλου συμμετείχε σε αγώνες όλων των νεανικών Εθνικών Ομάδων κερδίζοντας σε νεαρή ηλικία θέση στη Εθνική Ελλάδος Γυναικών, χάρις στις καλές τις επιδόσεις στην Α1 Εθνική. Συμμετείχε διαδοχικά στο Βαλκανικό Πρωτάθλημα Νεανίδων το 2006 στη Σόφια, στο Ευρωπαϊκό Πρωτάθλημα Νεανίδων (Β' Κατηγορία) το 2007 στην Τιμισοάρα και το 2008 στα Σκόπια και στο Ευρωπαϊκό Πρωτάθλημα Νέων Γυναικών (Β' Κατηγορία) το 2009 στην Οχρίδα. Πρόσφατα αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωπαϊκό Πρωτάθλημα του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.
Hellcats

Το Hellcats είναι μια αμερικανική τηλεοπτική σειρά με μαζορέτες που αρχικά προβλήθηκε στο κανάλι The CW στις Ηνωμένες Πολιτείες από τις 8 Σεπτεμβρίου 2010 έως 17 Μάη 2011. Βασιζόμενη στο βιβλίο "Cheer: Inside the Secret World of Cheerleaders College" της δημοσιογράφου Kate Torgovnick, η σειρά εστιάζει στη ζωή των μαζορετών του κολεγίου, κυρίως της Marti Perkins (Aly Michalka), μια προνομιούχα φοιτήτρια πανεπιστημίου που υποχρεώνεται να ενταχθεί στις μαζορέτες της ομάδας του σχολείου της, τις Hellcats, προκειμένου να πάρει την αθλητική υποτροφία που της είναι αναγκαία. Το βασικό καστ περιλαμβάνει επίσης τους: Άσλεϊ Τίσντεϊλ, Robbie Jones, Heather Hemmens, Matt Barr, Gail O'Grady, και Sharon Leal.

Τον Μάιο του 2010 το Hellcats επιλέχθηκε από το The CW για την πρώτη σεζόν (2010-11). Αρχικά με μια σειρά 13 επεισοδίων, Το τηλεοπτικό κανάλι The CW πρόβαλε τη σειρά μετά από το Next Top Model της Αμερικής τις νύχτες της Τετάρτης. Το πιλοτικό επεισόδιο προβλήθηκε στις 8 Σεπτεμβρίου του 2010. Το The CW αργότερα έδωσε μια πλήρη σεζόν για τη σειρά, με τα στελέχη να λένε ότι ήταν «ενθουσιασμένοι που εξοφλήθηκε για εμάς". Στις 17 Μαΐου 2011, το The CW ανακοίνωσε ότι η σειρά Hellcats δεν θα ανανεωθεί για το πρόγραμμα του 2012. Η απόφαση αυτή προκάλεσε αντιδράσεις, παρ'όλα αυτά δεν άλλαξε κι έμεινε οριστική.

Έλαβε γενικά καλές κριτικές όσο προβαλλόταν η πρώτη περίοδος στο κανάλι. Η σειρά κέρδισε επίσης μια υποψηφιότητα για τα βραβεία "37th People's Choice Awards" του 2011.
Βασίλειο της Βοσνίας

Το Βασίλειο της Βοσνίας (βοσνιακά" : Краљевина Босна") ήταν ένα μεσαιωνικό κρατίδιο, που βρισκόταν στη σφαίρα επιρροής του Βασιλείου της Ουγγαρίας. Δημιουργήθηκε το 1377, με την αναβάθμιση του Βανάτου της Βοσνίας σε βασίλειο.

Το βασίλειο γνώρισε μεγάλη ακμή τα πρώτα χρόνια δημιουργίας του. Αντιμετώπισε επανειλημμένα τον Ουγγρικό αλλά και Οθωμανικό στρατό. Το 1448 λόγω των εσωτερικών διαμαχών μεταξύ των ευγενών το νότιο τμήμα ανεξαρτητοποιήθηκε στο Βοεβοδάτο του Αγίου Σάββα. Το βασίλειο έπαψε να υπάρχει το 1463 όταν καταλήφθηκε από την Οθωμανική Αυτοκρατορία, αποτελώντας πλέον το σαντζάκι της Βοσνίας. Ο τελευταίος βασιλιάς, Στέφανος Τομάσεβιτς, περίμενε μάταια βοήθεια από τους Ούγγρους και τον Πάπα, και έπεσε σχεδόν αμαχητί στους Οθωμανούς, οι οποίοι τον εκτέλεσαν.
Άλτομαν Βογίνοβιτς

Ο Άλτομαν Βογίνοβιτς ("σερβικά : Алтоман Војиновић ") ήταν Βοεβόδας, στρατιωτικός και πολιτικός άρχοντας - ηγεμόνας, της Ζέτα και της Χούμ τον 14ο αιώνα.

Ήταν ο μεγαλύτερος γιος του Βοϊβόδα Βογίν ο οποίος είχε πολεμήσει στο πλευρό των Στέφανου Ντεκάνσι και του Στέφανου Δουσάν. Ο Άλτομαν αναφέρεται πρώτη φορά σε ιστορικές πηγές το 1335. Το 1347 ήταν διάδοχος του πατέρα του σαν στρατιωτικός διοικητής κι άρχοντας της τεράστιας περιοχής-φέουδου της οικογένειας που έμεινε γνωστή σαν Χώρα του Βοΐνοβιτς. Πήρε μέρος στην εκστρατεία του βασιλιά Ντούσαν στην Ήπειρο και την Θεσσαλία, και στην Βοσνία.

Πιστεύεται ότι έχασε τη ζωή του το 1363, αλλά η τελευταία αναφορά του ονόματος του είναι το 1359.

Παντρεύτηκε την Ρατοσλάβα αδελφή του Μπράνκο Μλαντένοβιτς και μαζί της απέκτησε τον Νίκολα Αλτομάνοβιτς Βοΐνοβιτς.
Μουκριμέ Χατούν

Η Σιττισάχ Μουκριμέ Χατούν (Οθ. Τούρκικα:سيتيسة هاتون) (Τούρκικα: "Sitt-î Şâh Mükrime Hâtun", 1435 - Απρίλιος 1467) ήταν η πέμπτη σύζυγος του σουλτάνου Μωάμεθ Β΄ του Πορθητή και η βιολογική μητέρα του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Sitt-î Şâh Mükrime Hâtun Aliyyetü'ş-Şân Hazretleri
Γκουαγιότα

Γκουαγιότα (ισπανικά: "Guayota") στην Μυθολογία των Γουάντσε ήταν ο διάβολος, ο κακός βασιλιάς. Ήταν ο βασιλιάς των κακών πνευμάτων και ο αιώνιος αντίπαλος του Ατσαμάν, του υπέρτατου θεού.

Σύμφωνα με τις πεποιθήσεις των Γουάντσε ζούσε κλειδωμένος μέσα στο ηφαίστειο Τέιδε της Τενερίφης. Αυτό συνέβη επειδή μια μέρα τόλμησε να απαγάγει τον θεό του ήλιου Μαχέκ, βυθίζοντας τον κόσμο στο σκοτάδι. Οι άνθρωποι ζήτησαν βοήθεια από τον θεό του ουρανού, τον υπέρτατο θεό Ατσαμάν, ο οποίος απελευθέρωσε τον Μαχέκ από την αιχμαλωσία και φυλάκισε τον Γκουαγιότα μέσα στο ηφαίστειο Τέιδε.
Ελληνικό Νοσοκομείο του Βαλουκλή

Το Ελληνικό Νοσοκομείο του Βαλουκλή ή Ελληνικό Νοσοκομείο Βαλουκλή (Τούρκικα: Balıklı Rum Hastanesi) είναι ένα ίδρυμα φροντίδας υγείας στο Βαλουκλή στη γειτονιά του Γεντί Κουλέ της Κωνσταντινούπολης. Iδρύθηκε τον 18ο αιώνα και συνεχίζει να λειτουργεί μέχρι σήμερα από την ελληνική κοινότητα της Τουρκίας.
Κομητεία της Γκορίτζια και της Γκραντίσκα

με-πλαίσιο|Χάρτης της κομητείας στα πλαίσια της Αυστροουγγαρίας
Η Πριγκιπική Κομητεία της Γκορίτζια και της Γκραντίσκα ("γερμανικά : Gefürstete Grafschaft Görz und Gradisca, Ιταλικά : Principesca Contea di Gorizia e Gradisca σλοβενικά : Poknežena grofija Goriška σε Gradiščanska ") ήταν ένα από τα συστατικά κρατίδια- μέλη της αυτοκρατορίας των Αψβούργων από το 1754 έως το 1919. Πήρε το όνομα της από τις δύο μεγαλύτερες πόλεις που είχε και καταλάμβανε τμήμα της σημερινής Ιταλίας και Σλοβενίας.
The Last of Us

Το The Last of Us είναι ένα τρίτου προσώπου βιντεοπαιχνίδι δράσης περιπέτειας και επιβίωσης τρόμου που αναπτύχθηκε από τη Naughty Dog και διανέμεται από την Sony Computer Entertainment. Κυκλοφόρησε αποκλειστικά για το PlayStation 3 στις 14 Ιουνίου του 2013. Μία βελτιωμένη εκδοχή του κυκλοφόρησε ένα χρόνο μετά, στις 4 Ιουλίου ("The Last of Us Remastered") για το PlayStation 4, με τον τίτλο "The Last of Us Remastered". Ο παίκτης χειρίζεται τον Joel, έναν άντρα στον οποίο ανατέθηκε να μεταφέρει με ασφάλεια ένα νεαρό κορίτσι, την Ellie, μέσα από τις μετα-αποκαλυπτικές Η.Π.Α. σε μία ομάδα επιζώντων. Θεωρείται ένας από τους σημαντικότερους τίτλους των τελευταίων ετών.
Τσαξιράξι

Η Τσαξιράξι (ισπανικά: "Chaxiraxi") στην Μυθολογία των Γουάντσε ήταν η θεά μητέρα, που ταυτίστηκε μετέπειτα από τους Γουάντσε με την εικόνα της Παναγίας της Κανδελάριας, προστάτιδας των Κανάριων Νήσων.

Η αρχική εικόνα της Παναγίας βρέθηκε στα νοτιοανατολικά της Τενερίφης το 1390 από δυο βοσκούς Γουάντσε. Η γιορτή της συγκομιδής ήταν αφιερωμένη στην Τσαξιράξι. Πιστεύεται ότι η λατρεία σχετίζεται με την ενσωμάτωση στο δέκατο έκτο αιώνα μιας καθολικής αφοσίωσης στο αστέρι Κάνωπος από τον αρχαίο πολιτισμό Γουάντσε που υπήρχε πριν από την άφιξη των Ευρωπαίων.

Είναι η κύρια θεά της Εκκλησίας των Γουάντσε , ενός νεοπαγανιστικού κινήματος.
Εξέγερση των Καμποσιανών

right|400px|thumb|Εξέγερση των Καμποσιανών
Η εξέγερση των Καμποσιανών ήταν ένα επεισόδιο του Εμφυλίου Πολέμου μεταξύ Αρμανιάκ και Βουργουνδών. Την άνοιξη του 1413, ο Ιωάννης ο Ατρόμητος, δούκας της Βουργουνδίας κατάφερε να ξεσηκώσει τον λαό του Παρισιού και να επιβάλει μια μεταρρύθμιση γνωστή και ως "διάταξη των Καμποσιανών". Όμως έπειτα από διάστημα ορισμένων μηνών οι Παριζιάνοι επιθυμούσαν την επιστροφή στην τάξη και και οι Αρμανιάκ επανήλθαν στην εξουσία.
Γιάννης Σταματόπουλος

Ο Γιάννης Σταματόπουλος ήταν αγωνιστής της Επανάστασης του ΄21, γεννημένος στο ορεινό χωριό Κούμανι του νομού Αχαΐας.

Μετά το τέλος της επανάστασης το νεοσύστατο Ελληνικό κράτος για να τον τιμήσει για την προσφορά του στον αγώνα του απένειμε μαζί με έγγραφο δίπλωμα, το Αριστείο του Αγώνα και συγκεκριμένα το παράσημο "Σιδηρούν αριστείο".
J-pop

Η J-pop (προφέρεται "τζει ποπ", σύντμηση από τη φράση «Japanese pop», ιαπ: J-POP) είναι είδος της ιαπωνικής μουσικής.
Ερμπίλ

Η Ερμπίλ, επίσης γνωστή ως Αρμπίλ ή Ιρμπίλ, αποκαλούμενη σε τοπικό επίπεδο ως Χαουλέρ από τους Κούρδους ( Hewlêr, , "Arbīl", , "Arbela") είναι πρωτεύουσα του Ιρακινού Κουρδιστάν και μεγαλύτερη σε πληθυσμό πόλη του Βόρειου Ιράκ. Ευρίσκεται σε απόσταση περίπου 350 χμ. βόρεια της Βαγδάτης. Έχει πληθυσμό περίπου 850.000 κατοίκων, ενώ το κυβερνείο της έχει μόνιμο συνολικό πληθυσμό της τάξεως των 2.009.367 το 2015.
Λεωνίδας Τζανής

Ο Λεωνίδας Τζανής του Γεωργίου (Αερινό Μαγνησίας, 7 Σεπτεμβρίου 1955 - Βόλος, 4 Οκτωβρίου 2012) ήταν Έλληνας δικηγόρος και βουλευτής Μαγνησίας.
Ματίας Γιαμπς

Ο Ματίας Γιαμπς ("Matthias Jabs", 25 Οκτωβρίου 1955) είναι Γερμανός κιθαρίστας, μέλος των Scorpions από το 1978.
Αναστασία Σλούκα

Η Αναστασία Σλούκα (Θεσσαλονίκη, 21 Ιανουαρίου 1993), είναι Ελληνίδα καλαθοσφαιρίστρια. Διαθέτει ύψος 1,80 μέτρα και αγωνίζεται στη θέση του Σούτινγκ γκαρντ για τον Άρη Θεσσαλονίκης.
Μάριος Χριστοδούλου

Ο Μάριος Χριστοδούλου είναι Κύπριος προπονητής ποδοσφαίρου, πρώην ποδοσφαιριστής, που αγωνιζόταν στη θέση του μέσου.
Άριστος Αριστοκλέους

Ο Άριστος Αριστοκλέους είναι Κύπριος πρώην ποδοσφαιριστής, που αγωνιζόταν στη θέση του αμυντικού.
Γιώργος Νικολάου

Ο Γιώργος Νικολάου είναι Κύπριος ποδοσφαιριστής, που αγωνίζεται στη θέση του επιθετικού στον Ποδοσφαιρικό Όμιλο Ορμήδειας.
Οι Λομβαρδοί στην Πρώτη Σταυροφορία

Οι Λομβαρδοί στην Πρώτη Σταυροφορία ("I Lombardi alla Prima Crociata"), γνωστή απλούστερα και ως "Οι Λομβαρδοί", είναι όπερα - λυρικό δράμα σε 4 πράξεις του Ιταλού συνθέτη Τζουζέπε Βέρντι. Είναι γραμμένη πάνω σε ιταλικό λιμπρέτο του Τεμιστόκλε Σολέρα, βασισμένο στο ομώνυμο επικό ποίημα του Τομμάζο Γκρόσσι. Η παγκόσμια πρεμιέρα της όπερας έγινε στο λυρικό θέατρο Σκάλα του Μιλάνου στις 11 Φεβρουαρίου 1843.

Το 1847 η όπερα αναθεωρήθηκε σε σημαντικό βαθμό για να καταστεί η πρώτη γκραν οπερά του Βέρντι, προκειμένου να ανεβεί στη γαλλική γλώσσα στη Salle Le Peletier της Όπερας των Παρισίων υπό τον τίτλο "Ιερουσαλήμ" ("Jérusalem").
Πέρινθος

Η Πέρινθος (μετά το 297 μ.Χ. γνωστή με το όνομα Ηράκλεια) ήταν αρχαία ελληνική πόλη, αποικία της Σάμου, που είχε ιδρυθεί το 599 π.Χ. και βρισκόταν στην Ανατολική Θράκη, στη Θάλασσα του Μαρμαρά, δηλαδή στην Ευρωπαϊκή πλευρά, κοντά στη σημερινή πόλη Μαρμαρά Ερεγλίσι (τουρκ. "Marmara Ereğlisi").
Αμινατά Τουρέ

Η Αμινατά Τουρέ (Aminata Touré, γενν. στις 12 Οκτωβρίου 1962) είναι πολιτικός από τη Σενεγάλη και υπηρέτησε ως πρωθυπουργός από την 1η Σεπτεμβρίου 2013 ως τις 4 Ιουλίου 2014. Είναι η δεύτερη γυναίκα πρωθυπουργός στην ιστορία της Σενεγάλης μετά τη Μάμε Μαντιόρ Μπογιέ και υπηρέτησε ως υπουργός Δικαιοσύνης από το 2012 ως το 2013, μέχρι την ανακοίνωση του πρωθυπουργικού διορισμού της από την ίδια. Υποσχέθηκε να συνεχίσει την πολιτική της ανάπτυξης με σκοπό να βελτιωθεί το βιοτικό επίπεδο των πολιτών της χώρας της. Στον Τύπο αναφέρεται με το ψευδώνυμο "Σιδηρά Κυρία". Έχει αγωνιστεί για τα δικαιώματα των γυναικών.
Αθανάσιος Σταυρούδης

Ο Αθανάσιος Σταυρούδης ήταν σημαντικός Έλληνας Μακεδονομάχος από την Μπάλτζα (Μελισσοχώρι) Θεσσαλονίκης.
Πίπα

thumb|right|295px|Πίπα κατασκευασμένη από πλαστικά
Μία πίπα καπνίσματος ή απλώς πίπα είναι μία συσκευή ειδικά κατασκευασμένη για το κάπνισμα καπνού. Αποτελείται από ένα θάλαμο καύσεως για τον καπνό (κύπελλο), στον οποίο είναι προσαρμοσμένο ένα λεπτό κοίλο στέλεχος, που καταλήγει σε ένα επιστόμιο. Οι πίπες μπορεί να είναι πολύ απλές, μοντέλα μαζικής παραγωγής, μέχρι πολύ ακριβά χειροποίητα έργα τέχνης από φημισμένους κατασκευαστές, τα οποία συχνά αποτελούν συλλεκτικά αντικείμενα. Το κάπνισμα πίπας είναι ο αρχαιότερος γνωστός παραδοσιακός τρόπός καπνίσματος.

Τα κύπελλα κατασκευάζονται συνήθως από ξύλο βατομουριάς, σηπιόλιθο ή πηλό. Λιγότερο συχνά είναι άλλα πυκνόκοκκα ξύλα, όπως κερασιάς, ελιάς, σφενταμιού, δρυός κ.ά.. Ορυκτά όπως ο κατλινίτης και ο στεατίτης έχουν επίσης χρησιμοποιηθεί. Το κύπελλο της πίπας διακοσμείται κάποιες φορές με ανάγλυφα.

Ασυνήθιστα υλικά κατασκευής είναι το νεροκολόκυθο (όπως στην πίπα calabash) και ο πυρολυτικός άνθρακας (γνωστός και ως πυρολυτικός γραφίτης). Το μέταλλο και το γυαλί είναι ασυνήθιστα υλικά για πίπες καπνού, αλλά απαντώνται σε πίπες για το κάπνισμα άλλων ουσιών, όπως η κάνναβη.

Το στέλεχος χρειάζεται να έχει έναν μακρύ δίαυλο σταθερής διαμέτρου για σωστό τράβηγμα, παρότι οι πίπες με προσαρμογέα φίλτρου έχουν μεταβλητή διάμετρο και μπορούν να χρησιμοποιηθούν και χωρίς φίλτρο. Ο πηλός μπορεί να χρησιμοποιηθεί είτε για ολόκληρη την πίπα, είτε μόνο για το κύπελλό της, αλλά οι πίπες από τα άλλα υλικά έχουν συνήθως ξεχωριστό στέλεχος που μπορεί να αποσπασθεί. Τα στελέχη και επιστόμια κατασκευάζονται συνήθως από υλικά που χύνονται σε καλούπι, όπως ο λουσίτης, ο βακελίτης και μαλακά πλαστικά. Λιγότερο συνήθη είναι στελέχη από καλάμι, μπαμπού ή κουφισμένα κομμάτια ξύλου. Οι ακριβές πίπες είχαν κάποτε στελέχη από κεχριμπάρι, αλλά αυτό είναι πλέον σπάνιο.

Τα καπνά που προορίζονται για κάπνισμα σε πίπες συχνά δέχονται προσεκτική επεξεργασία και ανάμιξη για την επίτευξη αρώματος που δεν υπάρχει σε άλλα προϊόντα καπνού.
Armored Saint

Οι Armored Saint είναι αμερικανικό heavy metal συγκρότημα, το οποίο σχηματίστηκε το 1982 στο Λος Άντζελες.
Ιουλία Μπίμπα

Η Ιουλία Μπίμπα (31 Μαΐου 1910–26 Φεβρουαρίου 1943) ήταν Ελληνίδα αντιστασιακή, μέλος της ΠΕΑΝ και η μοναδική γυναίκα μεταξύ των πρωτεργατών της ανατίναξης των γραφείων της ΕΣΠΟ την περίοδο της κατοχής.
Der Angriff

Der Angriff (αποδιδόμενος στα ελληνικά ως "Η Επίθεση") ήταν ο τίτλος εφημερίδας την οποία εξέδιδε ο γκαουλάιτερ του Βερολίνου και Υπουργός Προπαγάνδας του Γ΄ Ράιχ Γιόζεφ Γκέμπελς.
Θοδωρής Καλλιφατίδης

μικρογραφία|Καλλιφατίδης 2012
Ο Θοδωρής Καλλιφατίδης (Μολάοι, 1938) είναι Έλληνας μυθιστοριογράφος, ποιητής, δοκιμιογράφος, θεατρικός συγγραφέας, σεναριογράφος και σκηνοθέτης.
Ιλ ντε Σαιντ

Το αρχιπέλαγος Ιλ ντε Σαιντ (γαλλικά: "Îles des Saintes" δηλαδή «Νησιά των Αγίων»), επίσης γνωστό και ως Les Saintes (Λε Σαιντ), είναι ένα μικρό αρχιπέλαγος της γαλλικής υπερπόντιας περιοχής της Γουαδελούπης. Το αρχιπέλαγος βρίσκεται νότια του νησιού Μπας-Τερ, δυτικά της Μαρί-Γκαλάντ και βόρεια της Δομινίκας. Έχει έκταση 12,8 τ.χλμ. και πληθυσμό 3.418 κατοίκους (2008). Κυριότερος οικισμός του αρχιπελάγους είναι το Fond-du-Curé. Τα κυριότερα νησιά του αρχιπέλαγος Ιλ ντε Σαιντ είναι το Τερ-ντε-Μπα και το Τερ-ντε-Ο.
Μπλεζ Σαντράρ

Ο Μπλεζ Σαντράρ ("Blaise Cendrars", 1 Σεπτεμβρίου 1887 - 21 Ιανουαρίου 1961) ήταν Ελβετός συγγραφέας. 

}}
Kill the DJ

To "Kill the DJ" είναι ένα τραγούδι από το ένατο άλμπουμ της αμερικάνικης πανκ ροκ μπάντας Green Day, ¡Uno! . Κυκλοφόρησε ως το δεύτερο single του άλμπουμ στις 14 Αυγούστου 2012. Το τραγούδι ηχογραφήθηκε στα Jingletown Studios της Καλιφόρνια. Κυκλοφόρησε από την Reprise Records. To βίντεο κλιπ σκηνοθετήθηκε από τον Samuel Bayer και κυκλοφόρησε στις 4 Σεπτεμβρίου 2012.

Το τραγούδι έχει επηρεαστεί από τη dance μουσική, κάτι που οι Green Day δεν είχαν ξανακάνει, και συγκρίθηκε με τα άλμπουμ των The Clash "Sandinista!" (1980) και "Combat Rock¨" (1982) , καθώς και με την μουσική της μπάντας The Rapture. Το τραγούδι κατάφερε να μπει στα τσάρτς παγκοσμίως και έλαβε μέτριες κριτικές.
Φίλιππος Ηλιού

Ο Φίλιππος Ηλιού (24 Ιανουαρίου 1931 - 5 Μαρτίου 2004) ήταν Έλληνας ιστορικός, ιδρυτής του Κέντρου Μαρξιστικών Μελετών και Ερευνών, επιστημονικός συνεργάτης ή μέλος συντακτικής επιτροπής / ιδρυτής σε αρκετές εκδόσεις και περιοδικά.
Βάλτερ Κραντς

Ο Βάλτερ Κραντς (Walther Kranz, 23 Νοεμβρίου, 1884, Georgsmarienhütte – 18 Σεπτεμβρίου, 1960, Βόννη) ήταν ένας Γερμανός κλασικός φιλόλογος και ιστορικός της Φιλοσοφίας.

Σπούδασε Κλασική Φιλολογία στο Βερολίνο από το 1903 έως το 1907, με καθηγητές τον Ούλριχ Βιλαμόβιτς, τον Χέρμαν Ντιλς και τον ΄Εντουαρντ Νόρντεν. Έλαβε το διδακτορικό του δίπλωμα το 1910, υπό την επίβλεψη του Ούλριχ Βιλαμόβιτς. Για κάποια χρόνια ήταν δάσκαλος στο Βερολίνο, στο πειραματικό σχολείο του Grunewald. Το 1932, έγινε επίτιμος καθηγητής κλασικών γλωσσών στο Πανεπιστήμιο του Χάλλε. Ανέλαβε την έκδοση του έργου "Die Fragmente die Vorsokratiker" ("Οι Προσωκρατικοί - Οι μαρτυρίες και τα αποσπάσματα", στην ελληνική έκδοση) του Χέρμαν Ντιλς, από την 5η έκδοση και έπειτα.
Μετά την ανάληψη της εξουσίας από τους Ναζί, βίωσε πολιτικά προβλήματα διοτι η σύζυγός του ήταν εβραία. Το 1937 του αφαιρέθηκε η άδεια διδασκαλίας και το 1943, αποδέχτηκε την πρόσκληση του Πανεπιστημίου της Κωνσταντινούπολης, όπου δίδαξε έως το 1950. Από το 1950 έως το 1955 βρέθηκε στο Πανεπιστήμιο της Βόννης, ως επίτιμος καθηγητής Αρχαίας Ιστορίας. Πέθανε το 1960.
Λάβδα

Στην ελληνική μυθολογία η Λάβδα ήταν από την αρχαία Κόρινθο κόρη οικογένειας από σπουδαία καταγωγή. 

Ήταν κόρη του Αμφίωνα από το γένος των Βακχιάδων και αναφέρεται ότι ήταν χωλή. Η Λάβδα ερωτεύτηκε και παντρεύτηκε έναν νέο, απλό πολίτη, τον Ηετίωνα, και μαζί του απέκτησε έναν γιο, τον Κύψελο. Ένας χρησμός όμως έλεγε ότι το παιδί της όταν μεγάλωνε θα σκότωνε το γένος της, τους Βακχιάδες, και θα γινόταν ηγεμόνας της Κορίνθου. Οι Βακχιάδες για να μην πραγματοποιηθεί ο χρησμός, αποφάσισαν να σκοτώσουν τον Κύψελο. Η Λάβδα τότε τον πήρε και τον έκρυψε σε ένα μπαούλο, καταφέρνοντας να τον σώσει και έπειτα από χρόνια να πραγματοποιήσει τον χρησμό.
1. ΦΣΦ Μάιντς 05

Η 1. ΦΣΦ Μάιντς 05 (γερμανικά: "1. FSV Mainz 05") είναι ποδοσφαιρικός σύλλογος, που εδρεύει στο Μάιντς, στη Γερμανία. Έδρα της Μάιντς είναι η Opel Arena.
Θεισοεύς

Ο Θεισοεύς ήταν πρόσωπο της ελληνικής μυθολογίας, αρχαίος Αρκάδας επώνυμος ήρωας της αρχαίας πόλης Θεισόας.

Σύμφωνα με τον μύθο ήταν γιος του Λυκάονα κι εγγονός του Πελασγού. Κατά μία μυθολογική εκδοχή που σχετίζεται με την ονομασία της αρχαίας Αρκαδικής πόλης Θεισόας, ήταν ο οικιστής της και πήρε το όνομα του. Η δεύτερη εκδοχή αναφέρει ότι το πήρε από την νύμφη Θεισόα.
Αναστάσιος Παναγιωτόπουλος

Ο Αναστάσιος Παναγιωτόπουλος (Λάβδας Ηλείας 1859 - 22 Οκτωβρίου 1939) ήταν επιχειρηματίας και πολιτικός, βουλευτής και Δήμαρχος Πειραιά.

Γεννήθηκε στο χωριό Λάβδας της επαρχίας Ολυμπίας τότε του νομού Μεσσηνίας, σημερινή Θεισόα του νομού Ηλείας. Τελείωσε το σχολείο στην γενέτειρα του και νέος βρέθηκε στον Πειραιά. Σε λίγα χρόνια κατάφερε να γίνει επιχειρηματίας και να ανοίξη δική του τράπεζα. 

Τον συνέδεε προσωπική φιλία με τον Ελευθέριο Βενιζέλο και πολιτεύτηκε με το Κόμμα Φιλελευθέρων όπου εκλέχτηκε τρεις φορές βουλευτής Αττικοβιωτίας. Το 1914 εκλέχτηκε δήμαρχος Πειραιά και έως το 1925 διετέλεσε συνολικά πέντε φορές.
Ρόμπιν Θικ

Ο Ρόμπιν Θικ ("Robin Charles Thicke", 10 Μαρτίου 1977) είναι Αμερικανός τραγουδιστής και ηθοποιός. Πατέρας του είναι ο ηθοποιός Alan Thicke και μητέρα του η ηθοποιός Gloria Loring. Ο Θικ έχει συνεργαστεί με δημοφιλείς καλλιτέχνες, όπως η Christina Aguilera, η Nicki Minaj, η Jennifer Hudson, ο Usher και η Mary J. Blige.
Τόνι Αϊόμι

O Τόνι Αϊόμι (αγγλ. πλήρες όνομα "Frank Anthony Iommi") είναι Άγγλος κιθαρίστας και συνθέτης της χαρντ ροκ και χέβι μέταλ μουσικής σκηνής. Έγινε γνωστός ως ιδρυτικό στέλεχος των Black Sabbath, στους οποίους υπήρξε το μόνο σταθερό μέλος από τη δημιουργία του συγκροτήματος στα τέλη της δεκαετίας του '60 μέχρι σήμερα.

Ο Αϊόμι κατατάχθηκε στην 25η θέση της λίστας με τους εκατό καλύτερους κιθαρίστες όλων των εποχών, του περιοδικού "Rolling Stone".
Ερβέ Ρενάρ

Ο Ερβέ Ρενάρ (γεννημένος στις 30 Σεπτεμβρίου 1968 στο Αιξ-λε-Μπαιν) είναι πρώην ομοσπονδιακός τεχνικός και νυν προπονητής της ΦΚ Σοσό.